Zhantas/Cleaned-Kyrgyz_Wikipedia huggingface dataset:
Банк пластикалык карточкасы

Банк пластикалык карточкасы – банк тарабынан берилип, кардарлар дүкөндөн акчасыз соода кылганда же накта акча алганда салыштырып көрө турган документ. Б. п. к-нын өзөгүндө ишке катышы бар негизги тараптардын ортосундагы келишимдик мамиле тутуму турат: бир тарапта – банк, дүкөн, тейлөө ишканалары, экинчи тарапта – банк кардарлары (карточка ээси). Кредиттик жана дебеттик карточкалар колдонуу мүнөзү боюнча бири-биринен айырмаланат. Биринчиси банкта кредиттик жол ачууга байланыштуу болгондуктан, товар сатып алууда жана кассалык насыя акча алууда кредитти колдонууга мүмкүнчүлүк берет. Ал эми экинчиси банк автоматтарынан накта акча алууга же товар сатып алууда электрондук терминал аркылуу эсеп-кысап жүргүзүүгө арналган. Жумшалган акчалар карточка ээсинин банктагы эсебинен чыгаша кылынып турат. Төлөм карточкасы өзүнчө бөлүнүп турат, анткени кредитти узартуу укугу токтотулгандан кийин, колдонуудан улам пайда болгон карыздардын жалпы өлчөмү белгилүү бир мөөнөттүн ичинде жоюлууга тийиш.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банк провизиясы

Банк провизиясы – айрым өлкөлөрдө мамлекеттик зайымды жайгаштырууга катышкандыгы үчүн банктарга төлөнүүчү комиссиялык сыйакы. Ортомчу-комиссиячы болуу менен, банк зайымдын жалпы өлчөмүнүн белгилүү бир пайызы үчүн кызмат көрсөтөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк сыры

Банк сыры – жарандык укуктун өзгөчө институту. Банкка аны тейлөөдөн улам маалым болгон кардардын (корреспонденттин) эсептери (аманаттары) тууралуу маалыматтар, кардардын тапшыруусу же анын пайдасы үчүн ишке ашырылган аткарымдар (бүтүмдөр) жөнүндө маалыматтар, ошондой эле кардардын өзү тууралуу маалыматтар, банктар ортосунда маалыматтарды алмашуунун натыйжасында белгилүү болгон башка банктардын кардарлары тууралуу маалыматтар жана банк менен кардардын ортосундагы мамилелердин жүрүшүндө банкка ишенип билдирилген же ага белгилүү болгон башка аргандай маалыматтар Б. с. болуп эсептелет. Тыюу салуу банктын мурдагы кардарларына да, мындай кардарлардан алынган баардык маалыматтарга да тийешелүү. Мындан тышкары, банкта эсеби бар же жок экендигине карабастан, тыюу салуу банк тарабынан кызмат көрсөтүлгөн баардык жактарга тийиштүү. Б. с-на кирген маалыматтар кардардын өзүнө же анын өкүлүнө гана берилет. Мамлекеттик органдар менен анын кызмат адамдарына мыйзамда каралган тартипте жана өзгөчө учурларда гана маалымат берилет.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банк тажырыйбасы

Банк тажырыйбасы – 1) банк ишмердүүлүгү; 2) кайра-кайра кайталоонун натыйжасында туруктуу ченем катары калыптанып калган банк ишмердүүлүгүн жөнгө салуучу укуктук салттар. Ченемдик укуктук акты жолжоболорунда таасын-так белгиленбегендигине карабастан, мамлекет тарабынан мажбурлоо жолу аркылуу камсыз кылынат. Б. т. тышкы эконимикалык мамилелерде өзгөчө мааниге ээ. Тийешелүү келишимге карата тараптардын каалоосу боюнча колдонула турган Б. т-нын эларалык кодификациясы да бар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банк тастыктамасы

Банк тастыктамасы – банкка коюлган сумманы жана аманатчынын (Б. т. кармоочунун) аны Б. т. берген же ал банктын каалаган бөлүмүнөн эгер башка бир шарт белгиленбесе, Б. т. менен белгиленген аманат сумманын мөөнөтү бүткөнчө анын үстөк пайызын, же анын өзүн, же ал сумманы же үстөк пайызын мөөнөтүнөн мурда алууга укугун күбөлөөчү көрсөтүлүүчү же аты жазылган баалуу кагаз . Б. т.: депозиттик жана сактык болуп 2 түргө бөлүнөт (кара:Сактык (депозиттик) тастыктамасы ).
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банк траттасы

Банк траттасы – вексель берүүчү да, вексель боюнча төлөөчү да бир эле банк болгон которум вексели. Б. т. – өтүмдүүлүгү боюнча накталай акчага жакын турган банк жабдыгы. Вексель берүүчү да, вексель боюнча төлөөчү да бир жак болгондуктан, ал чек болуп саналбайт. Кардарлардын өтүнүчү боюнча, Б. т. көбүнесе жергиликтүү банк бөлүмдөрү тарабынан башкы кеңсе дарегине карата жазылат; мындай учурда кардарлар акчасын башка шаарлардан ала тургандай ишенимдүү төлөм документине эгедер болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк өтүмдүүлүгү

Банк өтүмдүүлүгү – банктын активдери менен пассивдеринин түзүмдөрүнүн катышы менен аныкталуучу милдеттенмелерин өз мөөнөтүндө жойо ала турган банк жөндөмдүүлүгү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк укугу

Банк укугу – банк ишине байланыштуу пайда болуучу коомдук мамилелерди теске салуучу тармактар аралык укуктук ченемдеринин комплекси. Б. у-нун курамына жарандык укук ченемдериндей эле (коммерциялык уюм катары банктардын түзүлүшүн жана ишин, кредиттик уюмдардын жана алардын кардарлар менен алакаларын теске салуучу), каржылык укугу (кредит тутумунун өзгөчө каржы институттары катары банктардын жана башка кредиттик уюмдардын түзүлүшүн жана ишинин негизги принциптерин аныктоочу) кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк холдинги

Банк холдинги – бир же бирнече кредиттик уюмдар (туунду) кабыл алуучу чечимди аныктоо мүмкүнчүлүгүнө ээ кредиттик (негизги) уюм. Мындай мүмкүнчүлүк анын бир же бир нече кредиттик уюмдардын капиталына бир же бирнече кредиттик уюмдар түзгөн келишимге салымынын арбындыгынан улам пайда болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк чеги

Банк чеги – негизинен товардык эмес мүнөздөгү (авансалык, кепилдик жана башка акыларды), коммерциялык төлөмдөрдү ишке ашыруу үчүн пайдаланылуучу чек .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк эрежеси

Банк эрежеси – банк жана башка кредиттик уюмдардын ишмердүүлүгүн жөнгө салуучу укуктук ченемдер. Банк эрежелери көбүнесе КРУБнын көрсөтмөсү, тапшырмасы, нускоо каты жана телеграммасы таризинде жүрөт. Мындай ченемдер аркылуу, адатта, кредиттик мекемелер тарабынан баалуу кагаздарды чыгаруу эрежелери, төлөм ж. б. банк документтерин жол-жоболоштуруу тартиби, банк эсеп-кысабынын (тигил же бул банк документтеринин жардамы менен) тартиби, аргандай банк аткарымдарын, анын ичинде кардарларды тейлөө кызматын жүргүзүү эрежелери белгиленет.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банк эсеби

Банк эсеби – банк ишинде кардардын банкка карата акчалай таламдарын эсепке алуу максатында пайдаланылуучу, Б. э. тууралуу келишимден, ошондой эле Б. э-нин тийешелүү катмарлары үчүн каралган келишимдин аткарылышын банк аткарымдары аркылуу жүзөгө ашыруудан келип чыккан эсеп бирдиги. Банктык эсеп ачпастан - эсепти ачуу, банк жак акча эсебине пайдалануу Кардардын иштери. Күндөлүк эсептин азыркы абалы, эреже катары, бир кардарга таандык акчанын суммасына дал келет.

 Жазуулар 

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банк эсебинин көчүрмөсү

Банк эсебинин көчүрмөсү – банк тарабынан кардарларына берилип, кардарлар эсебинин белгилүү бир күнгө чейинки акыбалын көрсөткөн документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр 
Категория:Бухгалтердик эсеп
Банкир

Банкир (нем. Bankier , фр. banquier) – банктын ээси же ири акционери.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банкнот

Банкнот — колдонуу үчүн чыгарылып, борбордук (эмиссиялык) банктын кепилдигине ээ болгон акча белгиси; белгилүү аймактагы бирденбир мыйзамдуу төлөм каражаты болуп саналат. Банкнотту өз алдынча даярдоо же жасалмалоо мыйзам аркылуу куугунтукка алынат.

 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банкнот жүгүрүүсү

Банкнот жүгүрүүсү – борбордук банк тарабынан колдонуу жана төлөм каражаты катары чыгарылган банк билеттеринин иштөөсү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банктардын агенттик иш-милдети

Банктардын агенттик иш-милдети – жеке же юридикалык жактардын мүлкүн тейлөө тапшырмасын аткаруу аракети. Ошол эле учурда, мүлккө менчик укугу банкка өтпөстөн, анын кожоюнунда кала берет.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банктык аманат келишими

Банктык аманат келишими – аманат салуучудан же 
ал үчүн келип түшкөн акча кошундусунан (салымды) кабыл алган банк же башка 
кредит мекемеси (мындан ары – банк) келишимде белгиленген шартта жана тартипте 
аманат салуучуга ошондой эле кошундуну (аманат салымын) жана анын пайыздарын же 
башкача түрдөгү кирешесин төлөп берүүгө милдеттенетген келишим. Б. а. к. салым 
кошундусу банкка келип түшкөн күндөн баштап түзүлдү деп эсептелет. Аманат 
салуучу жаран болуп эсептелген Б. а. к. ачык келишим деп таанылат.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банктык жөнгө салуу

Банктык жөнгө салуу – каржы тутумунун туруктуулугун камсыз кылуу, кредит берүүчүлөр менен аманатчылардын кызыкчылыктарын коргоодогу жана ошондой эле банктардын банк иши тууралуу мыйзамдарын жана КРУБдун ченемдик актыларын сактоосун камсыз кылуу максатында банктардын ишин жөнгө салууну ишке ашыруучу КРУБдун иш-милдеттеринин бири.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банктык сырларды түзгөн маалыматтарды берүү

Банктык сырларды түзгөн маалыматтарды берүү – мыйзамда белгиленген учурларда жана негиздер боюнча гана белгилүү маалыматтарды ( банк сыры ) үчүнчү жактарга берүү. Банктарды кошпогондо, бул маалыматтар ишенилип берилген же алардын кызматына же иштерине байланыштуу белгилүү болуп калган үчүнчү жактар ал маалыматтарды берүүгө укуктары жок. КРУБ мамлекеттик органдарга (КР Эсеп палатасына, салык органдарына ж. б.), кызмат адамдарына, жарандарга же болбосо кандайдыр бир үчүнчү жактарга түздөнтүз мыйзамда каралган башка жагдайларды кошпогондо, банктар менен өзара мамилелеринин жүрүшүндө ага белгилүү болуп калган банктык сырларды түзүүчү маалыматтарды берүүгө акысы жок.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банктык эмес кредиттик уюм

Банктык эмес кредиттик уюм – айрым банк аткарымдарынын ишке ашырууга укугу бар кредиттик уюм. Б. э. к. у. үчүн банк аткарымдарын аралаш аткаруу чегин мамлекеттин Борбордук банкы аныктайт.

Кредиттик уюм дароо алты ай өткөндөн кийин тууралуу сотко кайрылган. Times ар кандай болушу мүмкүн. Кээде банктар ошол замат, ал токтоосуз түзүү бир нече жылдан кийин эмне болот деп, сотко.Эгерде карызды төлөп бербесе, анда эмне болот?

 Жазуулар 

 Шилтемелер 

Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Банктык эсеп келишими

Банктык эсеп келишими – банк же башка кредиттик мекеме (мындан ары – банк) кардарга (эсептин ээсине) ачылган эсепке келип түшкөн акча каржатын кабыл алууга жана аны эсепке кошууга, клиенттин эсептен тийиштүү кошундуну которуу же берүү жөнүндөгү буйругун жана башка аткарымдарды эсеп боюнча аткарууга милдеттенген келишим. Банк кардардын банк эсебинде болгон акча каражатын, кардардын эсептеги сумманын чектеринде ал каражатты каалаган убакта тоскоолсуз тескөө боюнча укуктарын кепилдө менен, пайдалана алат. Кардар өзүнүн банк эсебиндеги акча каражатын өз алдынча тескейт. Банктын кардардын акча каражатын пайдалануу багытын аныктоого жана көзөмөлдөөгө, анын акча каражатын өзалдынча тескөө боюнча укуктарын мыйзамда же келишимде каралгандан тышкары башкача түрдө чектөөгө укугу жок.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банктын аткарым кассасы

Банктын аткарым кассасы — а) банкта турган баардык накалай акчалардын жыйындысы; б) банктын аларды кабыл алууну, берүүнү жана сакталуусун камсыз кылуучу бөлүмү. Банктын аткарма кассасынын курамына кабыл алуучу кассалары жана таратуучу кассалары, акча майдалоочу кассалары, кечки кассалары, акча түшүүлөрүн эсептөөчү кассалары кирет.

 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Банктын эмиссиялык ишмердүүлүгү

Банктын эмиссиялык ишмердүүлүгү – банктын банкнотторду баардык түрүндө, баалуу кагаздарды жүгүртүмгө чыгаруу боюнча ишмердиги.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Барристер

Барристер (англ. barrister, bar – сот залынын ары жагында соттор отуруучу тосмо дегенден) – адвокат, Улуу Британияда адвокаттык кесиптердин биринин өкүлү. Солиситордон айырмасы – баардык сот иштеринде сүйлөөгө укуктуу; кыйла татаал юридикалык маселелер боюнча жыйынтык берет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Барымта адам

Барымта адам – мамлекетти, уюмду же айрым адамдарды кандайдыр бир аракеттерди жасоого аргасыз кылуу же андан баштартууга мажбурлоо максатында колго түшүрүлгөн жана/же кармалып турган жеке адам.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Барымта берүүчү

Барымта берүүчү – барымта менен кепилденген милдеттенмеге карата үчүнчү тарап болобу, же карыз алуучунун өзүбү, мүлктү барымтага берүүчү жак. Б. б. барымта менен кепилденген милдеттенме боюнча карыздар өзү да, болбосо ал милдеттенмеге катышы жок үчүнчү адам да боло алат. Буюмдарды Б. б. алардын ээси, же болбосо ага карата чарба жүргүзүү укугу бар адам болушу мүмкүн. Буюмдар менен чарба жүргүзүү укугу бар адам аларды менчик ээсинин макулдугу менен барымтага коюуга укуктуу. Мүлктүк укукту барымтага берүү ал укук таандык болгон адамда болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Барымта милдеттенмеси

Барымта милдеттенмеси – зайым алуучу кредитор барымта менен камсыз кылынган милдеттенмени аткарабай койгон учурда анын өз доосун барымтага коюлган мүлктүн наркынан канагаттандырып алуудагы артыкчылыгын бышыктаган документ.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Барымта тастыктамасы

Барымта тастыктамасы – товар жүктөп жөнөтүүдө которум векселине кошулуп жазылып берилүүчү документ. Банк-векселди көрсөтүүчү же улам кийинки акцептелген векселдин кармоочусу төлөөчү векселди жоюудан баш тарткан учурда көрсөтүлгөн товарды сатып ийүүсүнө ыйгарым укук берет.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Барымта ээси

Барымта ээси – көрсөтүлгөн милдеттенмеге укугу барымта менен камсыздалган жак. КР жарандык мыйзамдары боюнча Б. э. эгер ал өзүнүн жоопкерчиликтен кутулушу мүмкүн экендигин далилдей албаса (айыпсыздыгына же ал жетпес күчтөрдүн аракеттерине байланыштуу) ага берилген барымтанын толук же айрым зыян тартуусуна же бузулушуна жооптуу болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Барымтаны каттоо

Барымтаны каттоо – мурун мындай барымтаны каттабаган ошол барымта кармоочунун кредиторлорунун үстүнөн артыкчылыктарга ээ кылуучу, ал аркылуу барымта коюучу менен күрөө кармоочунун ортосундагы барымта жөнүндө келишим мүлктүк укукка өткөн, ошондой эле аргандай үчүнчү жактарга карата да артыкчылыктарга жеткирген жолжобо.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Барып-келүү каттамы

Барып-келүү каттамы (англ. single – trip charter ) – кире жалдоочуга бүтүндөй кеме же кеменин айрым жайлары берилген деңизде жүк ташуу келишими. Жүк ал үчүн жооптуу капитандын чечими боюнча, ошентсе да эгер андай каттамда көрсөтүлсө, конкреттүү аталыштары бар кеме жайларында жана башка жүктөр менен аралаштырбастан жайгаштырылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Баскынчы

Баскынчы — эл аралык укукта баскынчылык жасаган мамлекет. Эгер алар баскынчылыкка иш жүзүндө катышса, бир канча мамлекеттен турган топ дагы (мисалы, аскердик жардам келишими боюнча байланышкан) баскынчы катары каралышы мүмкүн.

 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Басма

Басма – уюмдашуу-укуктук түрүнө жана менчигинин түрүнө карабастан китеп ж. б. басма продукцияларын даярдоого, өндүрүүгө жана чыгарууга ылайыкташкан уюм.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Басма келишими

Басма келишими – бир тарабы ( автор ) жараткан чыгарманы экинчи тарабы (басмакер) басып чыгаруу (кайра басуу) милдеттенмесин ала турган жарандык-укук келишими. Чыгарманы басып чыгаруу мөөнөтү (автор чыгармасын басуучуга бере турган мөөнөт дагы) келишим аркылуу аныкталат. Адабий чыгармага карата өз укугун берүүнүн (жарыялоонун жана/же таркатуунун) эң кеңири тараган түрлөрүнүн бири. Ал автордук келишим жөнүндөгү жалпы жобого баш ийет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Басма сөз басылмаларын таратуу

Басма сөз басылмаларын таратуу – жазылууну жүргүзүү, басма сөз басылмаларына тапшырыктарды иштеп чыгуу, жөнөтүү, басма сөз басылмаларына жазылуу жана чекене сатууга ташып жеткирүү жана жеткирүү.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Батыш европалык бирлик (беб)

Батыш европалык бирлик (беб) –1954-жылкы Париж келишимине ылайык түзүлгөн аймактык-эларалык уюм. БЭБтин максаты БУУ Уставына ылайык эларалык тынчтыкты жана коопсуздукту сактоого жана кандай гана болбосун баскынчылык саясатка каршы аракеттерге аскердик жана башка өзара жардамдарды көрсөтүү болуп саналат.; Европанын биримдигин чыңдоого көмөктөшүү; ЕБ жана НАТО менен кызматташуу; демократияны чыңдоо, жеке жана саясий эркиндиктерди, конституциялык салттарды камсыз кылуу, мыйзамдарды сыйлоо; мүчө мамлекеттердин ортосунда экономикалык, социалдык жана маданий байланыштарды чыңдоо болуп саналат.
 == Колдонулган адабияттар ==
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Бачабаздык

thumbnail|upright=0.91|Эдуард-Анри Аврилдин Аналдык секс темасындагы "Египетте Хадрианус жана Антиноздук" аттуу картинасы.
Бачабаздык – эркектердин эркектер менен аналдык аркылуу жыныстык кумарын кандыруусу. КР кылмыш-жаза мыйзамдары боюнча зордук жолу менен жасалган жыныстык катнаш гана жазаланат.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр